**MODULI ZA KRAĆE SADRŽAJE**

1. Temeljni moduli:

|  |
| --- |
| **MT1 (S3)** |
| **Naziv modula** | Unapređenje vještine praćenja osobnog profesionalnog razvoja i cjeloživotnog učenja |
| **CILJ MODULA**Jačanje profesionalnog pristupa u planiranju i razvoju karijere polaznika modula. |
| **OPIS/ SADRŽAJI MODULA*** Samoprocjena profesionalnih interesa, radnih vrijednosti, radnih potencijala, prostora za napredovanje, motivacije i potencijala za karijernom promjenom.
* Osvještavanje osobnih potencijala (ostvarenih i neostvarenih). Životni ciklus karijere.
* Faktori razvoja karijere.
* Osobna odgovornost karijere, rješavanje problema, donošenje karijernih odluka i promjena posla.
* Europass životopis.
* Digitalni portfelj.
* Osobni brending i upravljanje karijerom.
* Učinkovito upravljanje vremenom i prioritetima.
* Upravljanje stresom (kako se zauzeti za sebe, prevencija stresa, vrijeme kao resurs i „kradljivci“ vremena, moć pozitivnog razmišljanja, harmonija privatnog i poslovnog života, kvalitetna organizacija slobodnog vremena, relaksacija i sl.)
 |
| **ISHODI UČENJA ZA MODUL**Nakon uspješno završenog modula polaznik će moći:* formirati stavove o vlastitoj odgovornosti za planiranje i razvoj vlastite karijere te cjeloživotnog obrazovanja
* planirati vlastiti razvojni put.
 |

|  |
| --- |
| **MT2 (S1)** |
| **Naziv modula** | Unapređivanje pedagoških kompetencija za strukovno obrazovanje i osposobljavanje |
| **CILJ MODULA**Cilj modula je ojačati pedagoške kompetencije polaznika modula. |
| **OPIS/ SADRŽAJI MODULA*** Izazovi u vlastitoj pedagoškoj praksi.
* Načini motiviranja učenika.
* Pristupi i metode podučavanja.
* Planiranje obrazovnog procesa.
 |
| **ISHODI UČENJA ZA MODUL**Nakon uspješno završenog modula polaznik će moći:* kritički analizirati nove pedagoške pristupe i metode te osmisliti metode vrednovanja u vlastitoj pedagoškoj praksi
* primijeniti nove pedagoške pristupe i metode u vlastitoj nastavi
* vrednovati i unaprjeđivati vlastitu pedagošku praksu
* riješiti optimalno konkretni problem u vlastitoj pedagoškoj praksi.
 |

|  |
| --- |
| **MT3 (S1)** |
| **Naziv modula** | Planiranje nastave i metodike nastavnog procesa u strukovnom obrazovanju |
| **CILJ MODULA**Osnažiti postojeće i stjecati nove pedagoške i stručno-metodičke kompetencije nastavnika, uočiti vezu između strategija učenja i podučavanja, višestrukih inteligencija i stilova učenja te njihov utjecaj na motivaciju i samostalnost učenika u učenju s naglaskom na praktičan pristup. |
| **OPIS/ SADRŽAJI MODULA*** Strategije obrazovanja.
* Strategije podučavanja.
* Strategija doživljaja, iskustveno učenje i refleksija.
* Strategija stvaranja.
* Motivacija.
* Razvoj metakognitivnih vještina, kritičkog i kreativnog mišljenja.
* Suradničko učenje.
* Stilovi učenja i višestruke inteligencije.
* Planiranje nastavnog procesa.
* Nove tehnologije u nastavi.
 |
| **ISHODI UČENJA ZA MODUL**Nakon uspješno završenog modula polaznik će moći:* Unaprjeđivati vlastitu pedagošku praksu u kontekstu strukovnog obrazovanja, struke i suvremenog društva (primijeniti teorijske spoznaje u vlastitoj nastavnoj praksi i razvijati svoj pristup)
* Preuzeti odgovornost za organizaciju, implementaciju i evaluaciju procesa učenja i podučavanja
 |

|  |
| --- |
| **MT4 (S1)** |
| **Naziv modula** | Odgojno-obrazovni rad s učenicima s teškoćama |
| **CILJ MODULA**Jačanje kompetentnosti nastavnika u odgojno-obrazovnom radu s učenicima s teškoćama. |
| **OPIS/ SADRŽAJI MODULA*** Osnovna načela obrazovanja učenika s teškoćama – inkluzivno obrazovanje.
* Prepoznavanje vrsta teškoća.
* Postupci individualizacije za učenike s teškoćama – način pružanja podrške.
* Vrednovanje i ocjenjivanje učenika s teškoćama.
* Suradnja s roditeljima.
* Prava učenika s teškoćama.
 |
| **ISHODI UČENJA ZA MODUL**Nakon uspješno završenog modula polaznik će moći:* Prepoznati socijalni i emocionalni razvoj učenika s teškoćama
* Izraditi indivizualizirani program za učenike s teškoćama
* Poznavati različite didaktičko-metodičke pristupe i tehnike učenja i podučavanja za učenike s teškoćama
* Primijeniti individualizaciju s obzirom na učenikove potrebe i teškoće
* Primijeniti postupke praćenja, vrednovanja, prpvjere znanja i vještina s obzirom na učenikove potrebe i teškoće
 |

|  |
| --- |
| **MT5 (S1)** |
| **Naziv modula** | Odgojno-obrazovni rad s darovitim učenicima |
| **CILJ MODULA**Unaprjeđenje kompetencija nastavnika za rad s darovitim učenicima kroz kontinuirani profesionalni razvoj. |
| **OPIS/ SADRŽAJI MODULA*** Procjena osobina i identifikacija darovitih učenika.
* Izrada individualiziranih programa za darovite učenike.
* Unapređenje mentorskog rada nastavnika i stručnih suradnika s darovitim učenicima.
* Poznavanje i primjena metoda i oblika rada prilagođenih za rad s darovitim učenicima.
* Praćenje, vrednovanje i ocjenjivanje darovitih učenika.
 |
| **ISHODI UČENJA ZA MODUL**Nakon uspješno završenog modula polaznik će moći:* identificirati darovite učenike
* izraditi individualizirani program za darovite učenike
* osmisliti postupke praćenja darovitih učenika
* prilagoditi metode i oblike rada darovitim učenicima
* sudjelovati u izradi plana razvoja za podršku i razvoj darovitih učenika.
 |

|  |
| --- |
| **MT8 (S2)** |
| **Naziv modula** | Suradnja i uspostavljanje partnerstva s poslodavcima (za ravnatelje) |
| **CILJ MODULA**Kroz partnerski odnos osnažiti kompetentnost ravnatelja kao čelne osobe u školi za implementiranje svih važnijih zahtjeva poslodavaca i lokalne zajednice te komuniciranje potreba škole poslodavcima i lokalnoj zajednici.  |
| **OPIS/ SADRŽAJI MODULA*** Poduzetničke kompetencije ravnatelja i uspostava aktivne komunikacije s poslodavcima.
* Zajedničke suradnje s tvrtkama i zajednicom kako bi se stekla praktična znanja i vještine potrebne za razvoj škole i lokalne zajednice.
* Obostrani razvoj novih ideja kroz aktivnosti suradničkog odnosa koji za svrhu ima zajedničku viziju, ciljeve, vrijednosti i principe suradnje.
* Iskorištavanje resursa i pomoć gospodarskoga subjekta u edukaciji i usavršavanju nastavnika i uspostava sustava praćenja nastavnika tijekom i nakon usavršavanja kod poslodavca.
* Izgrađivati ljudske kapacitete i razvijati strategiju škole na način da predstavljaju održivu multipartnersku poslovnu i tehnološku potporu gospodarstvu i lokalnoj zajednici.
* Razvijanje komunikacijskih i marketinških vještina u praksi kroz konkretne situacije komunikacije s tvrtkama i poslodavcima.
* Razvijanje niza prenosivih vještina, kao što su inicijativnost, organizacijska i komunikacijska umijeća, sposobnost odlučivanja, poznavanje informacijsko-komunikacijskih tehnologija i snalaženje u društvu u suradnji s poslodavcima i lokalnom zajednicom.
 |
| **ISHODI UČENJA ZA MODUL**Nakon uspješno završenog modula polaznik će moći:* izraditi jasnu strategiju suradnje kroz definiranje zajedničke vizije, ciljeva, vrijednosti i principa na kojima se zasniva suradnja
* upravljati procesima komunikacije, interakcije, suradnje i partnerstva s tvrtkama i širom društvenom zajednicom
* upravljati procesom praćenja nastavnika tijekom i nakon usavršavanja kod poslodavca
* primijeniti marketinške principe s naglaskom na promotivne aktivnosti i odnose s javnošću.
 |

|  |
| --- |
| **MT9 (S2)** |
| **Naziv modula** | Suradnja i uspostavljanje partnerstva s poslodavcima (za nastavnike) |
| **CILJ MODULA**Razviti vještine u uspostavljanju i održavanju uspješne suradnje s poslodavcima i mentorima kod poslodavaca s ciljem praćenja i vođenja učenika tijekom praktičnog dijela nastave kod poslodavca. |
| **OPIS/ SADRŽAJI MODULA*** Uspostava komunikacije s poslodavcima, uspostava suradničkog odnosa s mentorima kod poslodavaca, uspostava sustava praćenja učenika i njegovog napretka dok je na praktičnom radu kod poslodavca, suradnja s mentorom na osmišljavanju metoda vrednovanja praktičnog rada učenika.
* Razvoj komunikacijskih vještina kroz konkretne situacije komunikacije s tvrtkama poslodavcima i mentorima u suradničkim tvrtkama.
 |
| **ISHODI UČENJA ZA MODUL**Nakon uspješno završenog modula polaznik će moći:* uspostaviti suradničke odnose s mentorima kod poslodavaca temeljene na uzajamnom povjerenju i poštovanju
* unaprijediti partnerstva škola s tvrtkama i širom društvenom zajednicom
* aktivno sudjelovati u profesionalnoj komunikaciji s mentorima kod poslodavca
* suradnički s mentorom i učenikom planirati učenikov rad i napredak tijekom izvođenja praktičnog dijela učenja kod poslodavca
* upravljati procesom praćenja učenika tijekom izvođenja praktičnog dijela kod poslodavca
* vrednovati i unaprijediti suradnju s mentorima kod poslodavca.
 |

|  |
| --- |
| **MT10 (S1)** |
| **Naziv modula** | Upravljanje razredom |
| **CILJ MODULA**Osnažiti kompetencije nastavnika za stvaranje poticajne okoline za učenje u razredu. |
| **OPIS/ SADRŽAJI MODULA*** Strategije odgoja.
* Metode, postupci i načini aktiviranja učenika važnih u razvoju socijalizacije i individualizacije.
* Metode, postupci i načini osiguravanja rada učenika u organiziranom, poticajnom i produktivnom okruženju.
* Stvaranje uvjeta za sigurno i multikulturalno okruženje za učenje te okruženje u kojem se poštuje različitost.
* Nenasilno rješavanje sukoba i poticanje pozitivnih oblika ponašanja, vještine medijacije.
* Poticanje suradnje i timskog rada.
 |
| **ISHODI UČENJA ZA MODUL**Nakon uspješno završenog modula polaznik će moći:* učinkovito i svrhovito upravljati razrednim odjelom
* uspostaviti organizirano, poticajno, produktivno, sigurno i svrhovito okruženje za učenje
* učinkovito upravljati komunikacijom s učenicima, roditeljima i kolegama, te savjetovanje učenika i roditelja o obrazovnim pitanjima i razvojnim problemima učenika.
 |

|  |
| --- |
| **MT11 (S1)** |
| **Naziv modula** | Praćenje, vrednovanje i ocjenjivanje |
| **CILJ MODULA**Jačati kompetencije nastavnika za praćenje, vrednovanje i ocjenjivanje kako bi jasno definirali ciljeve i obrazovne ishode koje žele postići i utvrdili što učenici znaju i mogu. |
| **OPIS/ SADRŽAJI MODULA*** Sustav vrednovanja (vrednovanje za učenje, vrednovanje kao učenje i vrednovanje naučenog).
* Formativno i sumativno vrednovanje.
* Ishodi učenja.
* Metode provjere znanja i elementi ocjenjivanja.
* Praćenje razvoja kompetencija, stavova i interesa učenika.
 |
| **ISHODI UČENJA ZA MODUL**Nakon uspješno završenog modula polaznik će moći:* vrednovati ishode učenja
* primjenjivati različite metode, tehnike i oblike praćenja, vrednovanja i ocjenjivanja učenika s obzirom na potrebe učenika
* kreirati mjerne instrumente praćenja i ocjenjivanja znanja, spoznajnih, psihomotoričkih i socijalnih vještina, samostalnosti i odgovornosti učenika
* pratiti razvoj kompetencija, stavova i interesa učenika
* razlikovati i primjenjivati formativno i sumativno vrednovanje, odnosno vrednovanje za učenje, vrednovanje kao učenje i vrednovanje naučenog
* provoditi vrednovanje i ocjenjivanje poštujući učenikovu osobnost, potičući učenikovo samopouzdanje i osjećaj napredovanja.za učenje
* učinkovito upravljati komunikacijom s učenicima, roditeljima i kolegama, te savjetovanje učenika i roditelja o obrazovnim pitanjima i razvojnim problemima učenika.
 |

|  |
| --- |
| **MT12 (S1)** |
| **Naziv modula** | Unapređenje digitalne kompetencije |
| **CILJ MODULA**Razvoj i unapređenje digitalnih kompetencija strukovnih nastavnika. |
| **OPIS/ SADRŽAJI MODULA*** Upoznavanje elemenata koji čine digitalnu kompetenciju, potrebnu za korištenje digitalnih tehnologija u životu, radu, komunikaciji i suradnji kao i pri učenju i podučavanju.
* Razvoj vlastite digitalne kompetencije potrebne za integraciju digitalnih tehnologija u svakodnevne aktivnosti na učinkovit, prikladan i kritički način.
* Osvještavanje važnosti poznavanja i primjene digitalnih tehnologija u suvremenom društvu i obrazovanju.
* Razumijevanje prednosti, mogućnosti i ograničenja digitalnih tehnologija.
* Razvijanje sposobnosti samoprocjene vlastitih digitalnih kompetencija i upravljanja njihovim razvojem.
* Razvijanje sposobnosti procjenjivanja i unapređenja digitalne kompetencije učenika i suradnika/drugih nastavnika.
 |
| **ISHODI UČENJA ZA MODUL**Nakon uspješno završenog modula polaznik će moći:* kritički prosuditi (vlastitu) digitalnu kompetenciju i praksu primjene digitalnih tehnologija
* odabrati (obrazovne) izvore i načine za aktivni razvoj (vlastite) digitalne kompetencije, u online okruženju ili uživo
* planirati unapređenje (vlastite) digitalne kompetencije
* provesti unapređenje (vlastite) digitalne kompetencije
* organizirati razmjenu znanja i iskustva pomoću digitalnih tehnologija
* poduprijeti razvoj digitalne kompetencije učenika i suradnika/drugih nastavnika.
 |

|  |
| --- |
| **MT13 (S1)** |
| **Naziv modula** | Suradnja pri planiranju i osmišljavanju nastavničke prakse |
| **CILJ MODULA**Potaknuti suradnju i razmjenu dobre prakse između nastavnika, ali i škola, pri planiranju, osmišljavanju i provođenju nastavničke prakse. |
| **OPIS/ SADRŽAJI MODULA*** Upoznavanje s prednostima i isprobavanje mogućih načina suradnje i razmjene znanja s drugim nastavnicima i školama.
* Praktični rad i primjeri dobre prakse.
 |
| **ISHODI UČENJA ZA MODUL**Nakon uspješno završenog modula polaznik će moći:* razlikovati različite oblike suradnje te razmjene dobre prakse i znanja među nastavnicima i školama
* analizirati prednosti i izazove suradnje i razmjene s drugim nastavnicima i školama za vlastitu nastavničku praksu i za kvalitetu učenja i podučavanja u školi
* osmisliti moguće oblike suradnje s drugim nastavnicima i školama u vlastitoj praksi i praksi škole
* sudjelovati u razmjeni iskustava i znanja s drugim nastavnicima i školama
* vrednovati vlastitu praksu suradnje i razmjene znanja.
 |

1. Sektorski moduli

|  |
| --- |
| **MT6 (S2)** |
| **Naziv modula** | Usavršavanje u području struke: nova dostignuća i praćenje promjena |
| **CILJ MODULA**Cilj modula je ojačati strukovne kompetencije nastavnika strukovnih predmeta. |
| **OPIS/ SADRŽAJI MODULA**Modul je generički namijenjen za predstavljanje novih dostignuća i promjena u struci i srodnim područjima i aspektima (npr. zakonska regulativa i sl.) nastavnicima koji bi ih trebali implementirati u vlastitoj praksi i nastavi. Preporučeni sadržaj/struktura modula:* izazovi i iskustva u vlastitoj strukovnoj/stručnoj praksi
* nova znanja, tehnologije i dobre prakse u struci
* primjeri svladavanja izazova u strukovnoj/stručnoj praksi (rješavanje problema) uz pomoć novih znanja, tehnologije i dobre prakse u struci
* implementacija novih znanja, tehnologija i dobre prakse u vlastitu strukovnu/stručnu i nastavnu praksu
* vrednovanje primjene novih znanja, tehnologija i dobre prakse u struci
* prijenos novih znanja, tehnologija i dobre prakse na učenike i suradnike.
 |
| **ISHODI UČENJA ZA MODUL**Nakon uspješno završenog modula polaznik će moći:* objasniti inovacije/novine i unapređenja u struci
* integrirati nova znanja, tehnologije i dobre prakse u vlastitu strukovnu/stručnu i nastavnu praksu i rješavanje problema
* vrednovati korisnost i učinkovitost primjene novih znanja, tehnologija i dobre prakse u struci
* osmisliti prijenos novih znanja, tehnologija i dobre prakse na učenike i suradnike.
 |

1. Izborni moduli:

|  |
| --- |
| **MI2 (S1)** |
| **Naziv modula** | Razvoj stručnih sadržaja i sadržaja za učenje  |
| **CILJ MODULA**Razvoj kompetencija potrebnih za osmišljavanje, razvoj i izradu stručnih sadržaja i sadržaja za učenje i podučavanje. |
| **OPIS/ SADRŽAJI MODULA*** Kroz ovaj modul polaznici će se upoznati s osnovnim principima izrade obrazovnog sadržaja od analize potreba, korisnika i konteksta, do alata i tehničkih aspekata izrade sadržaja u digitalnom formatu.
* Istražit će i isprobati različite alate za izradu digitalnih sadržaja, te osmisliti i praktično izrađivati manje dijelove sadržaja.
* Polaznike će se prilikom osmišljavanja i izrade sadržaja poticati na primjenu suvremenih pristupa učenju i podučavanju.
* Mogućnosti izrade i ponovnog korištenja otvorenih obrazovnih resursa te različiti modeli licenciranja izrađenih obrazovnih materijala.
 |
| **ISHODI UČENJA ZA MODUL**Nakon uspješno završenog modula polaznik će moći:* osmisliti obrazovni sadržaj i razraditi proces njegove izrade
* identificirati digitalne alate i platforme za izradu sadržaja te analizirati njihove karakteristike i mogućnosti primjene
* izraditi vlastiti sadržaj za potrebe nastave strukovnih predmeta u skladu s pedagoškim načelima i tehničkim zahtjevima uz suvremeni pristup učenju i podučavanju.
 |

|  |
| --- |
| **MI3 (S1)** |
| **Naziv modula** | Jačanje andragoških kompetencija |
| Osposobiti i usavršiti nastavnike za rad s odraslim polaznicima. |
| **OPIS/ SADRŽAJI MODULA*** pristup obrazovanju odraslih – funkcije i specifičnosti područja obrazovanja odraslih i njegova važnost u društvenom kontekstu, u usporedbi s drugim kontekstima, ali i u širem međunarodnom okviru
* učenje i podučavanje odraslih – specifičnosti motivacijskog, psihološkog i društvenog učenja odraslih
* komunikacija i grupna dinamika u obrazovanju odraslih – teorijski principi
* komunikacija te glavne teorije grupne dinamike
* metode obrazovanja odraslih – široki spektar metoda u podučavanju odraslih i njihova primjena
* planiranje, organizacija i evaluacija u obrazovanju odraslih – faze planiranja (uključujući razvoj kurikuluma), organizacije, implementacije i ocjenjivanja u andragoškom ciklusu.
 |
| **ISHODI UČENJA ZA MODUL**Nakon uspješno završenog modula polaznik će moći:* identificirati potrebe odraslog polaznika
* pripremiti teme i sadržaje temeljeno na andragoškim metodama i pristupima podučavanja odraslih
* provoditi različite oblike osposobljavanja i usavršavanja
* sudjelovati u procesu cjeloživotnog profesionalnog razvoja u različitim područjima.
 |

|  |
| --- |
| **MI4 (S3)** |
| **Naziv modula** | Samovrednovanje u ustanovama za strukovno obrazovanje |
| **CILJ MODULA**Osposobiti nastavnike u provedbi procesa samovrednovanja realističnom i metodološki jasno definiranom samoanalizom vlastitoga rada, kako bi bolje prepoznali svoje razvojne potrebe i unaprijedili odgojno-obrazovni proces. |
| **OPIS/ SADRŽAJI MODULA*** Vrednovanje i samovrednovanje.
* Indikatori kvalitete u obrazovanju.
* Samovrednovanje i kultura kvalitete.
* Samovrednovanje i samoanaliza pomoću posebno razvijenih upitnika.
* Timski rad i suradnja.
* Akcijska istraživanja.
* Samovrednovanje, organizacijsko učenje i unapređivanje škola (zajednica učenja u školi).
* Uloga kritičkog prijatelja.
* Analiza procesa samovrednovanja.
 |
| **ISHODI UČENJA ZA MODUL**Nakon uspješno završenog modula polaznik će moći:* Izvršiti samovrednovanje – uočiti vlastite prednosti, nedostatke i mogućnosti
* Koristiti alate za samovrednovanje svog rada
* Podržati i sudjelovati o dijalogu o ciljevima, prioritetima i kriterijima kvalitete na razini razreda i škole
* Kontinuirano i aktivno pratiti svoj rad i planirati vlastiti napredak
 |

|  |
| --- |
| **MI5 (S1)** |
| **Naziv modula** | Primjena IKT-a u učenju i podučavanju strukovnih predmeta |
| **CILJ MODULA**Razvoj kompetencija potrebnih za svrhovitu primjenu informacijsko-komunikacijskih tehnologija u učenju i podučavanju. |
| **OPIS/ SADRŽAJI MODULA*** Polaznici će se upoznati s mogućnostima i principima korištenja IKT-a u odgoju i obrazovanju.
* Razvijat će kompetencije potrebne za primjenu IKT-a u nastavnom procesu uz dobro razumijevanje njegovih pedagoških mogućnosti i ograničenja.
* Razvijat će osviještenost o potrebi integracije digitalne tehnologije, kao i sposobnosti upravljanja procesom integracije digitalnih tehnologija u odgojno-obrazovni proces.
* Osvijestit će važnost svrhovite primjene IKT-a, kritičkog pristupa njegovom korištenju te odabira prikladne tehnologije za određenu skupinu učenika i nastavne aktivnosti, uz ostvarivanje planiranih ishoda učenja.
 |
| **ISHODI UČENJA ZA MODUL**Nakon uspješno završenog modula polaznik će moći:* objasniti pedagoške specifičnosti i principe korištenja IKT-a u učenju i podučavanju
* identificirati različite digitalne alate i okruženja te analizirati njihove karakteristike i mogućnosti primjene u nastavi
* svrhovito primjenjivati IKT u vlastitoj pedagoškoj praksi za unapređenje procesa učenja i podučavanja u skladu sa suvremenim pristupima učenju i podučavanju.
 |

|  |
| --- |
| **MI6 (S1)** |
| **Naziv modula** | Društveno korisno učenje |
| **CILJ MODULA**Sagledavanje izazova društvenog angažmana u zajednici kroz društveno korisno učenje kao pedagoški pristup. |
| **OPIS/ SADRŽAJI MODULA*** Inoviranje nastavnog procesa kroz društveno korisno učenje.
* Aktivno učenje.
* Konkretizacija nastavnih sadržaja na rješavanje konkretnog društvenog problema.
* Timski rad.
* Poticanje kritičkog razmišljanja.
* Povezanost društveno korisnog učenja s projektnom nastavom.
* Mogućnosti implementacije društveno korisnog učenja kroz različite nastavne predmete i međupredmetne teme s naglaskom na praktičnu nastavu i stručnu praksu.
* Osmišljavanje projekta: istraživanje potreba zajednice (interesnih grupa) i odabir partnera u zajednici.
* Razvijanje vještina za pronalazak izvora i tehničke pomoći za rješavanje stvarnog društvenog problema odnosno zadovoljenje društvene potrebe.
* Primjeri dobre prakse.
* EU projekti i društveno korisno učenje.
 |
| **ISHODI UČENJA ZA MODUL**Nakon uspješno završenog modula polaznik će moći:* uočiti određeni društveni problem
* osmisliti rješavanje određenog problema/potrebe u društvenoj zajednici
* usmjeriti stečena znanja i vještine učenika na rješavanje konkretnog društvenog problema
* potaknuti suradnju između organizacija civilnog društva i škole u zajedničkom rješavanju društvenih problema u zajednici.
 |

|  |
| --- |
| **MI7 (S3)** |
| **Naziv modula** | Načela uključivog i društveno odgovornog poduzetništva i poslovanja |
| **CILJ MODULA**Savladavanje osnovnih znanja o konceptima društveno odgovornog poslovanja i socijalnog/društvenog poduzetništva radi rasta društvene osviještenosti i poticanja na veću praktičnu implementaciju. |
| **OPIS/ SADRŽAJI MODULA*** Koncept društveno odgovornog poslovanja.
* Mogućnosti praktične implementacije koncepta društveno odgovornog poslovanja.
* Primjeri dobre prakse društveno odgovornog poslovanja.
* Koncept socijalnog/društvenog poduzetništva.
* Mogućnosti praktične implementacije koncepta socijalnog/društvenog poduzetništva.
* Primjeri dobre prakse socijalnog/društvenog poduzetništva.
* EU projekti u kontekstu društveno odgovornog poslovanja i socijalnog/društvenog poduzetništva.
 |
| **ISHODI UČENJA ZA MODUL**Nakon uspješno završenog modula polaznik će moći:* objasniti koncept društveno odgovornog poslovanja
* objasniti koncept socijalnog/društvenog poduzetništva
* osmisliti aktivnosti za praktičnu primjenu principa društveno odgovornog poslovanja
* osmisliti aktivnosti za mogućnosti praktične primjene socijalnog/društvenog poduzetništva
* promovirati koncepte društveno odgovornog poslovanja i socijalnog poduzetništva kod mentora/poslodavaca i učenika u ulozi budućih zaposlenika, poduzetnika i poslodavaca.
 |

|  |
| --- |
| **MI8 (S3)** |
| **Naziv modula** | Kako do EU projekta? |
| **CILJ MODULA**Upoznavanje s vrstama EU projekata, izvorima financiranja, fazama i životnim ciklusom projekata, elementima projektne prijave i ulogama na projektu. |
| **OPIS/ SADRŽAJI MODULA*** Vrste EU projekata.
* Izvori financiranja.
* Životni ciklus projekta.
* Elementi projektne prijave.
* Metodologija za vođenje projekata.
* Uloge u projektu.
* Čimbenici uspjeha.
* Primjeri dobre prakse.
* Pravni i financijski aspekti.
* Dokumentiranje i izvješćivanje.
 |
| **ISHODI UČENJA ZA MODUL**Nakon uspješno završenog modula polaznik će moći:* razlikovati vrste projekata s obzirom na izvore financiranja
* opisati dinamiku životnog ciklusa projekta
* nabrojati metodologije za vođenje projekata
* navesti elemente projektne prijave
* definirati opći i specifični cilj projekta
* identificirati faktore rizika
* razlikovati uloge i odgovornosti u provođenju projekata s obzirom na pravni i financijski aspekt
* sudjelovati u pripremi odgovarajuće projektne dokumentacije.
 |

|  |
| --- |
| **MI9 (S3)** |
| **Naziv modula** | Priprema i provedba EU projekata |
| **CILJ MODULA**Stjecanje znanja o procesima osmišljavanja, definiranja, planiranja, praćenja provedbe, procjeni rizika i mjerenja uspješnosti realiziranog projekta, radi poticanja na veću praktičnu implementaciju te razmjenu pozitivnih praksi. |
| **OPIS/ SADRŽAJI MODULA*** Metodologija za vođenje projekata.
* Pretprojektna faza.
* Kriteriji vrednovanja projektne prijave.
* Analiza isplativosti.
* Planiranje projekta (aktivnosti, rokovi, troškovi).
* Sastavljanje projektnog tima.
* Realizacija projekta.
* Praćenje troškova i rokova.
* Upravljanje vremenom, promjenama i rizicima.
* Rješavanje problema.
* Čimbenici uspjeha.
* Zatvaranje projekta.
* Specifičnosti EU projekata.
* Primjeri dobre prakse.
 |
| **ISHODI UČENJA ZA MODUL**Nakon uspješno završenog modula polaznik će moći:* osmisliti projektnu ideju u skladu s prioritetima i uvjetima natječaja
* pripremiti projektnu dokumentaciju
* procijeniti rizik i osigurati održivost projekta
* upravljati projektnim aktivnostima i resursima
* izraditi izvješće o provedbi projektnih aktivnosti.
 |

|  |
| --- |
| **MI10 (S3)** |
| **Naziv modula** | Osnove menadžmenta i menadžerske vještine |
| **CILJ MODULA**U okviru ovog modula ravnatelji, stručni suradnici i nastavnici strukovnih predmeta upoznat će se s osnovama suvremenog menadžmenta, s naglaskom na menadžerske vještine potrebne u svakodnevnom radu i poslovanju škole. |
| **OPIS/ SADRŽAJI MODULA*** Uvod u menadžment.
* Pojam, vrste i ostale odrednice menadžmenta.
* Određenje i važnost menadžerskih vještina.
* Vještine planiranja, organiziranja, vođenja i kontrole.
* Vještine upravljanja ljudskim resursima, komuniciranja i odlučivanja.
* Osnove marketinga i financijskog poslovanja.
* Upravljanje promjenama.
* Upravljanje kvalitetom.
* Strateški menadžment.
* Specifičnosti menadžmenta u obrazovanju.
 |
| **ISHODI UČENJA ZA MODUL**Nakon uspješno završenog modula polaznik će moći:* voditi, planirati, organizirati i kontrolirati raznovrsne procese u svakodnevnom radu te donositi odluke
* upravljati ljudskim resursima i adekvatno komunicirati
* primijeniti osnovna financijska i marketinška znanja u poslovanje škole
* interpretirati odrednice strateškog menadžmenta, upravljanja promjenama i upravljanja kvalitetom
* primijeniti ostala stečena znanja u poslovanje škole u promjenjivom okruženju i izazovima suvremenog društva.
 |

|  |
| --- |
| **MI11 (S3)** |
| **Naziv modula** | Kolegijalno opažanje nastave |
| **CILJ MODULA**Cilj je modula razviti vještine nastavnika te ih senzibilizirati za kolegijalno opažanje nastave u kontekstu širega koncepta kvalitetne nastave te vrjednovanja obrazovanja i nastavnoga procesa. Namjera je da se aktivnostima u okviru modula nastavnici osposobe za primjenu kolegijalnog opažanja nastave u svojem profesionalnom okruženju. |
| **OPIS/ SADRŽAJI MODULA*** Vrednovanje obrazovanja i nastave
* Kolegijalno opažanje nastave
* Organizacija opažanja nastave u školi
* Faze opažanja nastavnog procesa
* Opažanje nastave i profesionalni razvoj nastavnika
* Instrumenti za opažanje i samoanalizu nastavnog procesa.
 |
| **ISHODI UČENJA ZA MODUL**Nakon uspješno završenog modula polaznik će moći:* prikazati temeljne odrednice vrjednovanja obrazovanja i nastave
* opisati i objasniti kontekst i načela za kolegijalno opažanje nastave
* opisati i objasniti organizaciju opažanja nastave u školi
* primijeniti, u neposrednoj situaciji, faze opažanja nastavnog procesa
* analizirati i vrednovati opažanje nastave u kontekstu profesionalnog razvoja nastavnika
* vrednovati i primijeniti instrumente za opažanje i samoanalizu nastavnog procesa.
 |

|  |
| --- |
| **MI12 (S3)** |
| **Naziv modula** | Kibernetička sigurnost |
| **CILJ MODULA**Stjecanje znanja o sigurnosnim politikama (povjerljivost, integritet, dostupnost), ključnim pojmovima i konceptima povezanim sa zakonodavstvom u području kibernetičke sigurnosti, o kriptografiji i suvremenim tehnikama enkripcije te razmatranje pristupa za upravljanje rizicima i zaštiti poslovanja, osobnih podataka, uređaja i okoline. |
| **OPIS/ SADRŽAJI MODULA*** Uvod u sigurnost, upravljanje pristupom i sigurnost razvoja softvera
* Planiranje kontinuiteta poslovanja i oporavka od katastrofe
* Upravljanje informacijskom sigurnošću i upravljanje rizikom
* Pravni propisi i usklađenost
* Kriptografija
* Sigurnosna arhitektura i dizajn
* Telekomunikacije i sigurnost mreže
* Faze opažanja nastavnog procesa
 |
| **ISHODI UČENJA ZA MODUL**Nakon uspješno završenog modula polaznik će moći:* raspraviti o ključnim konceptima kibernetičke sigurnosti i načelu njihova rada
* nabrojiti korake za izradu sustava upravljanja pristupom
* opisati životni ciklus razvoja softvera
* razlikovati uloge i odgovornosti povezane s kibernetičkom sigurnošću
* opisati razlike između oporavka od katastrofe i kontinuiteta poslovanja nakon katastrofe
* opisati najbolje prakse koje olakšavaju implementaciju oporavka od katastrofe
* objasniti osnove kriptografije te suvremene tehnike enkripcije podataka
* analizirati hardver, softver, komponente mreže i njihove međusobne odnose s ciljem postizanja sigurnosti sustava
* opisati različite sigurnosne modele te rješenja za umrežavanje i otklanjanje sigurnosnih problema.
 |